Et pots posar en contacte 
amb nosaltres als 
C.S.A Can Vies i Hamsa. 
O trucant al tlf/fax: 

93 442 62 53 

Butlletí contra-informatiu de la vila de Sants. 


LA GUERRA DE L’AIGUA CONTINUA 

Només a T AAVV de Sants. 340 famílies no paguen l’aigua com a forma de protesta. 


L’AUDIÈNCIA REO¬ 
BRE L’AMENAÇA DE 
DESALLOTJAMENT 
DE L’HAMSA 

Després d'un mes i mig de la 
Vista a l'Audiència Provincial de 
Barcelona, ha arribat l'auto on es 
notifica que l'Audiència desesti¬ 
ma el recurs que va presentar la 
gent del C.S.A. Hamsa. Aquest 
és un recurs en el qual s'expres¬ 
sava que el procés judicial 
seguit fins aleshores havia sigut 
totalment irregular (començant 
per un judici cel.lebrat la prima¬ 
vera del 96 sense el coneixement 
dels i les okupants), i s'exigia 
que aquest judici es tornés a 
repetir. El fet de desestimar el 
recurs es basa en què tot i que el 
fil processal presenta embolics, 
aquest hauria d'haver seguit el 
seu curs amb la sentència prime¬ 
ra dictada (o sigui, el desallotja¬ 
ment). Segons la llei, primer s’ha 
de defensar la possessió , és a 
dir, defensar la propietat d'inva¬ 
sions al.lienes, i després, al mar¬ 
ge i de forma independent, ja es 
jutjarà si el propietari estava fent 
ús de l'espai o si qui realment 
l'utilitzava i posseïa eren els i les 
ocupants del centre social Ham¬ 
sa. A part, l'Audiència també 
notifica que no es pot combatre 
de cap de les maneres el desa¬ 
llotjament perquè això és im¬ 
pugnar la sentència. En cap 
moment parlà però, de si té pro¬ 
ves que verifiquin que els i les 
okupants han patit indefensió, 
cosa que el recurs presentat per 
l'Hamsa afirma i aprova. Ara 
l'expedient ha tornat al Jutjat 
d'Instrucció n° 50 i el cas està en 
mans del jutge Julio Fernàndez 
Iglesias que en qualsevol mo¬ 
ment pot ordenar el desallotja¬ 
ment del C.S.A. Hamsa. 


L'AAVV La Rambla de La Bor- 
deta, després d'una llarga cam¬ 
panya a favor del cobriment del 
Cinturó en el tram Constitució/- 
Avinguda Carrilet, acusa un grup 
de quatre comerciants de desin- 
formar la resta de botiguers/eres 
de la zona. Segons aquest reduït 
grup, el cobriment del cinturó i la 
creació d'una rambla faria que els 


El dijous 25 de març unes 500 
persones es van concentrar da¬ 
vant de LAjuntament de Barce¬ 
lona per continuar una campan- 


Els veïns i veïnes del Poble Sec 
que viuen al c/Blai, ja fa mesos 
que pateixen les conseqüències 
d’unes .obres inacabades al seu 
carrer. De fet un nombrós grup 
(sobretot entre el c/Blasco de 
Garai i el Paral·lel) ja ha comen¬ 
çat ha realitzar diverses accions 
de protesta per tal de reivindicar 
que les obres del seu carrer s’aca¬ 
bin, i així s’acabin els sorolls i les 
incomoditats de tenir valies, 
planxes i pols a la porta de les se¬ 
ves cases. La primera acció va 
consistir en penjar una cinquan¬ 
tena de pancartes a balcons i fi¬ 
nestres, fent al·lusió a les menti¬ 
des de Pere Alcober i de Joan 
Clos. El passat dia 26 de març, 
van fer una concentració de pro¬ 
testa, i estan fent assemblees per 
tal de decidir mesures les prope¬ 
res setmanes. 


nombrosos cotxes que ara passen 
no veiessin els seus rètols comer¬ 
cials. Segons l'AAVV de la Bor- 
deta, el que no tenen en compte 
és la contaminació acústica i am¬ 
biental que produeixen els vehi¬ 
cles, ja que molts d'ells no viuen 
al barri i "no saben el que eés 
haver de suportar a l'estiu tan de 
soroll". A més, la creació d'una 


ya iniciada fa set anys en contra 
dels impostos sobre Laigua. 
Aquesta campanya la porta a 
terme la CONFAVC i es quei- 



“Juan Clos i Pedro Alcober, pedimos 
que nos arreglen la calle ya” 


rambla afavorirà el petit comerç 
perquè la gent sortirà més a pas¬ 
sejar i podrà parar-se a mirar els 
aparadors. L'AAVV de La Borde- 
ta avisa que pendrà mesures de 
pressió si aquesta campanya de 
desinformació continua, ja que 
aquest ha estat un projecte pel 
qual les persones del barri han 

lluitat durant molt (continua a la pàg.3) 


xen de què es pagui més impos¬ 
tos d'aigua que de consum. De¬ 
gut a això, les famílies que ho 
desitjin poden pagar, a través de 
les associacions de veïns, un 
rebut especial amb una quota 
justa: el consum i 1TVA. Ac¬ 
tualment hi ha unes 340 famií- 
lies apuntades al Centre Social 
de Sants del carrer Olzinelles 
30. A la concentració es va en- 
tregar un document a Pere Al¬ 
cover per tal de demanar la su¬ 
pressió de dos impostos sobre 
Laigua, un d'ells sobre el clave¬ 
gueram. El regidor ha acceptat 
crear una comissió entre l'ajun¬ 
tament i la CONFAVC per ne¬ 
gociar el document. Aquesta 
campanya que és la més llarga 
des de l'època franquista ac¬ 
tualment es troba estancada. 
Encara que no es preveu cap 
acord a curt termini la CON¬ 
FAVC té intenció de continuar. 
Es té previst fer una manifesta¬ 
ció el pròxim mes de maig. Us 
convidem a passar pel Centre 
Social de Sants per informar- 
vos o afegir-vos a la lluita! 

MOBILITZACIONS PEL COBRIMENT DEL CINTURÓ 



i 


CONCENTRACIÓ 
DAVANT DE © 
L'AJUNTAMENT DE BARCELONA 
25 de març 9® . a l es 20h. 


L'AJUNTAMENT DE BARCELONA: 

■ Ferma part do l'Enl·lta» Metropo¬ 
litana I aquesta no treu la taxa de 
Ta ng rem del rebut de l'algoa. Na 
accepta la nostra reivindicació de 
1 OO litres persona/dia a preu baix. 

■ És l'únic aluntament que cobra la 
taxa de clavegueram en el rebut 
de l'aigua. 

■ No concedeix reunions, ni negocia..' 

{INADMISSIBLE! 


Cartells de la guerra de l’aigua es poden veure a molts carrers del barri 


PROTESTES VEÏNALS AL POBLE SEC 

Unes 50 pancartes critiquen a J.Clos i P. Alcober al c/Blai 

...COBRIMENT DE LES VIES. QUAN? 

Com cada mes, el veïnat no es cansa i continuen les assemblees de mobilització. 



NOULOCALPER 
ALES PERSONES 
DISMINUÏDES 

Ara fa un mes va obrir les seves 
portes un local per als i les dis¬ 
minuïdes físiques i psíquiques 
del barri al carrer Ermengarda 
número 38. Aquest nou espai 
neix per la necessitat de tenir un 
lloc sense limitacions d'hores o 
de dies concrets. Algunes de les 
queixes més destacades dels 
membres d'aquest col·lectiu són 
la manca d'adaptació de molts 
autobusos, com ara el 38 o el 
109, que impossibilita la mobili¬ 
tat i l'autonomia a les persones 
disminuïdes físiques i la poca 
oferta de tallers ocupacionals 
per a persones disminuïdes 
psíquiques, ja que els actuals no 
cobreixen la forta demanda. Des 
d'aquest nou local es fa una crida 
a totes les persones que vulguin 
participar en aquest projecte. 

RESIDÈNCIA D’AVIS 
PARALITZADA 

Des de fa mesos, al nostre barri 
(i a d’altres de Barcelona), hi ha 
moltes protestes i reivindica¬ 
cions per tal de que les adminis¬ 
tracions (Ajuntament i Generali¬ 
tat), construeixin una residència 
assistida per als avis i àvies. La 
Generalitat i l’Ajuntament han 
jugat al gat i la rata, passant-se 
la pilota a la teulada l’un de l’al¬ 
tre. Però s’apropen les eleccions 
municipals i autonòmiques, i 
sembla que continuarà aquesta 
presa de pèl. Segons hem pogut 
saber, enquestes realitzades pel 
PSC i per CIU els han fet decidir 
que aquest tema serà un dels 
millors per aconseguir vots entre 
la gent gran a la campanya elec¬ 
toral, i per tant allargaran la seva 
batalla política, com a mínim 
fins a les eleccions. 

30 D’ABRIL DIA 
DEL SABOTATGE 

El 30 d’abril, tomarà a ser com 
cada any el dia Internacional del 
Sabotatge. Aquesta efemèride es 
dona sempre el dia abans del dia 
Internacional del Treball, i l’expli¬ 
cació és ben senzilla. Quan el dia 1 
de maig encara era un dia de lluita 
contra l’explotació laboral, aquest 
dia no era festiu, sinó que era un dia 
de vaga, i per tant no treballar 
aquest dia era una acte de protesta i 
de boicot a l’empresa. Per aconse¬ 
guir això, els i les treballadores el 
dia anterior (30-A) acostumaven a 
sabotejar les màquines de les 
empreses per impedir que els esqui¬ 
rols anessin als seus treballs. 


La Comissió de Veïns i Veïnes 
pel Soterrrament de les Vies va 
enviar el passat 17 de març dife¬ 
rents cartes a les administracions 
on es demana que es prenguin 
mesures davant el malestar veï¬ 
nal que comporta que les vies 
estiguin descobertes. Aquestes 
cartes s'han enviat després que la 
Comissió n’enviés una a Pere 
Alcober, regidor del Districte, i 
aquest els contestés que no era a 
ell a qui li havien d'enviar. Per 
això ara les cartes s'han enviat a 
diferents àmbits administratius 
com a la Conselleria de Medi 
Ambient, a Jordi Pujol, a Julia 
Garcia Valdecasas (Delegada del 
Govern), al ministre d'obres 
públiques Arias Salgado, al Sín¬ 
dic de Greuges... A totes se'ls 
demana una visita amb el màxim 


Després de l'espectacular opera¬ 
ció per tal d'identificar als i les 
habitants de la casa (vegeu La 
Burxa n° 12), el jutge que ins¬ 
trueix la causa, senyor Gómez 
Vizcarra, no acaba de tenir clar 
què fer amb aquest cas; per una 
banda decideix assignar-los advo¬ 
cada d'ofici i citar-les a declarar, i 
per l'altra, els dóna un plaç impro¬ 
rrogable de cinc dies per deixar la 
casa "vacua y expédita" (?!). A 
l'esgotar-se aquest plaç, la casa va 
estar en perill inminent de desa¬ 
llotjament policicl més d'una set¬ 
mana; fet que provocà al barri una 


representant, però de moment 
només han rebut un "acuse de 
recibo" del Síndic de Greuges 
que vé a dir que ha rebut la carta 
però que encara haurà de passar 
cert temps d'aquí a que es tramiti 
la visita. La Comissió no només 
demana el soterrament de les vies 
(tant les de Renfe com les de 
metro) per evitar l'elevat soroll, 
que arriba a 90 decibels amb les 
finestres obertes quan els permi¬ 
sos en casos normals són de 60 
db. Sinó que també volen que es 
construeixin unes rambles perquè 
el barri no estigui dividit per 
unes vies que fan que els veïns i 
veïnes hagin de donar una gran 
volta per anar d'un lloc a l'altre. 
La Comissió també es queixa de 
que els trams dels carrers afectats 
s'han convertit en "culs de sac 


campanya de solidaritat: envia¬ 
ment de faxos de protesta al jutjat, 
encartellades i una concentració 
davant la inmobiliària Boix Be- 
ceit S.A. (St. Feliu de Llobregat) 
propietària de l'edifici. El 18 de 
març el jutge torna a canviar d'o¬ 
pinió i, finalment, cita a declarar 
la gent de la casa, tal i com havien 
demanat al seu recurs denegat. La 
declaració es fa efectiva uns dies 
més tard, i els i les ocupants 
demaríen l'arxiu del cas degut que 
la via penal és desmesurada, i cas¬ 
tiga una conducta que ja està 
regulada per la justícia civil i per- 


oblidats de la mà de l'Ajunta¬ 
ment" i són un niu de brutícia i 
grans pipi cans. Els veïns/es 
afectats/des fa més de deu anys 
que duen a terme accions indivi¬ 
duals però ja fa un any que han 
començat a organitzar-se conjun¬ 
tament per tenir més força, així 
han començat a anar a plens del 
Districte, a fer assemblees al 
Centre Social de Sants, han visi¬ 
tat a Pere ‘ Alcober, han entregat 
2000 signatures a l'Ajuntament, 
estan preparant un estand a la 
Fira d'Entitats, etc... I encara 
tenen pensades moltes més ac¬ 
cions com tallar les vies i penjar 
pancartes. Per parlar-ho, el dia 13 
d'abril hi ha una assemblea al 
Centre Social de Sants que pretén 
abarcar veïns/es afectats/des tant 
de Sants com de l'Hospitalet. 


què en aquest cas concret hi havia 
un acord per resoldre el conflicte 
que la inmobiliària va incomplir. 
A les declaracions també va assis¬ 
tir l'advocat de l'empresa que va 
qualificar l'acord d'imposició, i es 
va treure de la màniga un nou 
intent de pacte (retirar la denúncia 
al moment en que s'abandonés la 
casa) totalment fals, ja que l'acu¬ 
sació depèn de fiscalia. De mo¬ 
ment s'està a l'espera de la decisió 
judicial, però no es descarta que 
aquesta sigui l'enviament de la 
policia sense previ avís, així que 
encara estan, en alerta màxima. 


AMENAÇA DE DESALLOTJAMENT A CAN BLANCO 


El Jutge cita als i les okupants a declarar al temps que els dóna un plac improrrogable per marxar 



Aspecte que ofereix la façana de Can Blanco, amb diverses pancartes de protesta. 

LES PROTESTES S EXTENEN A LES CORTS 

Les façanes dels edificis situats més amunt de l’Av.Madrid. son plenes de pancartes. 

(vé de la portada) 

de temps amb pancartes, parades 
de trànsit... Segons l'Associació, 
aquests comerciants "esquirols" 
haurien d'estar molt més preocu¬ 
pats pel Pryca que obriran pro¬ 
perament que no pas per la crea¬ 
ció de la rambla que "evitarà 
pol·lució, soroll i guanyarà un 
nou espai de convivència on 
millorar la connexió entre els 
dos costats del carrer Badal". 

D’altra banda, sembla que l’inici 
de les obres de cobriment de la 
Ronda del Mig a l’alçada de 
Badal, obres aconseguides a par¬ 
tir de les reivindicacions i talls 
de trànsit, ha fet que d’altres 
barris hagin cregut adient el dur 
a terme actes de protesta per tal 
d’aconseguir el cobriment de la 
Ronda al pas pel seu barri. A- 
quest és el cas dels edificis de 
Les Corts situats als laterals de 
la Ronda del Mig, entre l’Avin¬ 
guda Madrid i la Diagonal. Per 
això, les últimes setmanes, les 
façanes d’aquests edificis han 
aparegut plenes de pancartes de 
protesta. Però això si, a diferèn¬ 
cia de les pancartes que hi va 
haver a Badal, les de Les Corts 
son fetes per encàrrec a una im¬ 
premta, i no a mà, sembla que hi 
ha diferent nivell adquisitiu. 



ACCIÓ A LA FIRA 
CONTRA REPSOL 

El dimarts 23 de març, a les 
17:30h, un grup d’uns 25 mani¬ 
festants, equipats amb gaites i 
màscares i sota la pancarta de 
“Prou Hipocresia, Repsol fora 
de l’Amazones”, van irrompre a 
la Fira d’Ecomed que se celebra 
durant aquests dies a la seu de la 
Fira de Barcelona, causant algu¬ 
nes destrosses, al temps que 
difonien un comunicat segons el 
qual: “L’empresa Repsol és una 
de les noves empreses espanyo¬ 
les que estan expandint els seus 
capitals per arreu del món, 
especialment a Amèrica Llatina. 
Aprofitant les dèbils legisla¬ 
cions ambientals dels països on 
extreuen recursos, així com els 
insuficients mecanismes de 
regulació, Repsol està aconse¬ 
guint nous blocs d’explotació 
d’hidrocarburs a la selva 
amazònica. A Bolívia, Repsol ha 
estat lícitada amb un total de 3 
milions d’hectàrees (superfície 
de Catalunya)”. Amb aquesta 
acció, la campanya Repsol Ja 
N’hi Ha Prou, pretén “posar a la 
llum fets demostrables que són 
ocultats al consumidor”, i 
denunciar “l’enganyosa cam¬ 
panya publicitària que manipu¬ 
la diàriament l’opinió pública, 
sobre la gestió ambiental i innò¬ 
cua de les seves activitats”. 


ACLARIMENTS SOBRE LA CASERNA ENDERROCADA 

Les persones que vivien a Tedifici. s’han quedat al carrer i busquen un lloc on viure. 


JUDICI AL PRAT 
DE LLOBREGAT 


Com us vam dir a Lanterior nú¬ 
mero, l'antiga caserna militar de 
l'avinguda Roma va ser enderroca¬ 
da i també aleshores va ser quan 
els antics inquilins, que utilitzaven 
l'espai de forma il·legal, van ser 
desallotjats. Tres veïns ocupaven 
la caserna, un dels quals era argelí 
de nacionalitat francesa, aquest fet 
li va suposar un control més fort 
que el dels seus companys. 
Actualment, aquestes persones 
viuen en dos cotxes abandonats. 
En el pàrking de la caserna, també 
hi vivia una dona gran i una pare¬ 
lla, aquesta gent s'han vist força¬ 
des a viure en una furgoneta. 
Aquest espai, que ja fa cinc anys 
que no es utiltitzat pels militars, va 
ser cedit a l’Ajuntament qui va 
posar a concurs públic la construc¬ 
ció d'un edifici de set plantes, des¬ 
tinat a vivendes de luxe. Alhora, 
vol construir un jardí d'ús públic a 
la resta del solar ,al que se li 
sumarà el pàrking a l'aire lliure, 
fins ara utilitzat pels militars que 
viuen als blocs del costat, tot i 
haver estat un lloc públic. 

Aspecte de la Caserna després d’iniciar-se l’enderroc. 


El passat 24 de març, va tenir lloc 
als jutjats del Prat de Llobregat, 
un judici en contra de 3 joves (2 
d’ells de Sants), acusats d’estar 
relacionats amb els incidents 
durant la manifestació de protes¬ 
ta pel desallotjament de les Cases 
d’En Puig, després que la Policia 
Local carregués contra els i les 
manifestants. Durant el judici, 
una vintena de persones van 
recolzar als acusats, i una gran 
quantitat de policies de paisà cus¬ 
todiaven l’edifici dels jutjats, 
vigilant de prop a la gent allà 
concentrada. La Fiscalia va fer 
una petició de 15 dies d’arrest, i 
l’acusació particular (policies 
locals) van declarar en contra 
dels joves. D’altra banda ells van 
explicar com la policia els va col¬ 
pejar i els va maltractar durant la 
detenció, que va ser del tot indis¬ 
criminada. Un cop finalitzat el 
judici i a l’espera de la sentència, 
es van dirigir a una plaça propera 
als jutjats, on hi van realitzar un 
mural en contra de la justicia. 

CRÒNIQUES DE LA LLUITA SOCIAL AL BARRI 

-l.Orígens dels barris i barriades- 

Com ja vam dir al número anterior, aquest apartat tractarà “barri”, “la vila”, “el districte”, etc... Amb aquest article 
de la memòria social i de le lluites que s’han donat històri- volem explicar una mica l’origen de les barriades i barris 
cament al barri. Però sempre ens trobem amb problemes a que conformen el districte (no tots lligats social i històrica- 
l’hora de determinar a que ens referim quan parlem del ment al nucli de Sants, que és el que tractem habitualment). 


L’actual districte de Sants-Mont- 
juic abasta un territori molt am¬ 
ple, però amb un espai d’hàbitat 
molt reduït. Dins dels seus límits 
trobem amplis espais no residen¬ 
cials, o poc urbanitzats, com ara 
l’àrea industrial de la Zona Fran¬ 
ca i la muntanya de Montjuic. La 
dualitat del nom del districte in¬ 
tenta recollir una mica la diversi¬ 
tat territorial que s’amaga darrera 
aquesta divisió administrativa, 
que de fet no respon a cap unitat 
física, històrica o poblacional. j 
L’antic municipi de Sants -que j 
dóna nom al districte- i la seva 
Marina ocupaven només una part 
de l’actual territori. El terme mu¬ 
nicipal limitava amb Barcelona 
pel puig de la creu coberta -que 
estava situat entre l’actual Pl.Es¬ 


panya i l’Avinguda Mistral-, el 
que seria el carrer Tarragona, Jo¬ 
sep Tarradelles i la muntanya de 
Montjuic que, tot i estar molt re¬ 
lacionada amb la població del 
municipi, sempre havia estat 
inclosa a Barcelona. A l’Oest li¬ 
mitava amb Les Corts, al Sud 
amb T Hospitalet, i la seva Mari¬ 
na, que actualment anomenem la 
Zona Franca, donava sortida al 
mar pel sud-est. La resta, amb 
modificacions al llarg de la histò¬ 
ria, formava part del domini ex¬ 
tramurs de la ciutat. Montjuic i el 
terreny que arribava fins a les 
valls de les segones muralles me¬ 
dievals barcelonines -l’únic ves¬ 
tigi de les quals es troba al final 
del paral·lel- fou sempre jurisdic¬ 
ció de Barcelona. Aquest espai, 


ocupat parcialment amb el temps 
per les hortes de Sant Bertran, i 
on s’urbanitzaren els diferents 
nuclis que actualment componen 
el Poble Sec, no tenia res a veure 
amb el poble de Sants. D’altra 
banda, tot i que sempre havia for¬ 
mat part de Sants, el barri d’Hos- 
tafrancs sorgeix com a tal a partir 
que el seu territori va passar a 
l’administració barcelonina. Ai¬ 
xò fa que hagi desenvolupat una 
forta identitat pròpia. La Magòria 
o Font de la Guatlla, encara que 
poc coneguda, sempre ha estat 
lligada al nucli de Sants i molt 
relacionada socialment amb Hos- 
tafrancs, feien servir la mateixa 
parròquia (Sant Àngel Custodi) i 
encara comparteixen mercat 
(Mercat d’Hostafrancs). Així 


doncs, al costat dels barris estric¬ 
tes de Sants: Sants, la Bordeta i 
Magòria o Font de la Guatlla, en 
trobem d’altres Íntimament lli¬ 
gats, però amb identitat pròpia, 
com Hostafrancs, allunyats com 
el Poble Sec i els barris de Mont¬ 
juic, o parcialment sorgits en 
espais de la seva marina, com els 
barris del Port i de la Zona Fran¬ 
ca, on fins a l’agregació amb Bar¬ 
celona no hi havia gaire cosa més 
que masies aïllades. Deixant de 
banda les consideracions històri¬ 
ques, socials o geogràfiques que 
es poden fer, s’ha de deixar clar 
que el sentiment veïnal és subjec¬ 
tiu i implica un compromís amb 
el barri i els seus veïns i veïnes, 
no és el mateix ser veï d’un barri 
que “residir” a ell. 


NEIX EL BUTLLETÍ INFO-BORDETA 


L'AAYV La Rambla de La Borde¬ 
ta, que té el seu local a la Taverna 
La Barricada (c/ Constitució n° 
104), ha creat l'InfoBordeta, "una 
revista guerrera para un barrio 
peleón", segons diuen a la seva 
portada. Amb aquest butlletí, que 
sortirà mensualment, pretenen 
informar dels problemes i activi¬ 
tats que es produeixen al barri i 


recordar que "les qüestions parti¬ 
culars se les ha de lluitar cada 
col·lectiu, però amb el recolza¬ 
ment de tothom". El primer núme¬ 
ro està dedicat als problemes 
urbanístics de la Bordeta, com ara 
el cobriment del cinturó, la Plaça 
Cerdà o el carrer Parcerisa i con¬ 
vida les persones a que participin 
en les accions de protesta. Recor¬ 


dem que l'AAVV La Rambla de 
La Bordeta és de les poques asso¬ 
ciacions veïnals que funciona per 
sistema assembleari i que té un 
caràcter més reivindicatiu. De 
moment el butlletí només consta 
d'un DIN-A4, però la intenció és 
que poc a poc vagi creixent amb 
l'ajuda de totes les persones que es 
preocupen pel barri. 


InfoBORDETA 

una revista guerrera para un barrio "peleon 

InfoBORDETA 

4 t , el aue us anirem posant al corrent de 
- 


- 

POBRIMENT DEL CINTURÓ e ns digum que ens e ”T „ N us e i s cregueu. S'han mnat 

, ,n £ mare 1» nostra reivindicK.6 de «nen una soluc.6 "co lonuto ; No u ^ iaia 

hores d’ara, 10 de . ritme més lent del que ^ 0 ; ecte un grapat darq ’ complicat, ambiciós i | 

jriment del Cmturo segue De tota manera, volem ma j oria e ls ha semblat un proj & C om e ns ha 

driem, però campan ya de desinformacio dificilínent millorable. Una alha a a i gu ns és que 

e a coneixement pubhc ^na P ^ ^ ^ „ greu manifestat a i gU n botiguer, d que>*■ rèto ls, i si pot ser, 

runs botiguers cobriment de l’últim tram ^ molts cotxes, *'*** fixin m és. Encara que 

adici" que els representa E1 projecte de parin en u n semàfor per q ústica j atm osfenca. 

Cinturó. No ens dencem g* ^ trets que entre tots a expenS es de contanunac gabem que és 

rimentbeneficia a ?on evitar pol·lució i 3er. Nosaltres , i amb nosaltres a y ^.mtnment què, 

decidir: ler. evitar s > : wtlllnraf la connexió , -iw.ii i li nnrqhY Wem e 


ludici" que els representa r E1 pro jecte de 

Cinturó. No ens dencem g* d g ls nets que entre tots 
iriment beneficia a tothom, a P evitar po H u ció i 3er. 

:em decidir: ‘^'^^vènci. i mi llor», h connex* 
anyar un nou espai de conv < _—i- 


* *- , | - 

l’Infobordeta 


2 anys 
desviant-se 

Els propers dies 8 i 9 de Maig, 
tindrà lloc el segón aniversari de 
l’okupació de Can Vies, centre 
social situat al c/Jocs Florals 
n°42. L’edifici feia més de 10 
anys que era tancat i sense cap 
ús, i el 10 de maig del 97 després 
d’una cercavila pel barri, diver¬ 
sos col·lectius i persones van 
decidir d’entrar a l’edifici. Des 
d’aleshores, la rehabilitació ha 
estat quasibé total, tant en el cas 
de la vivenda com del Centre 
Social. Durant aquests 2 anys, 
molta gent del barri (sobretot 
gent molt jove), s’ha interessat 
en el projecte, recolzant-lo i par¬ 
ticipant d’activitats i col·lectius. 
També hi va haver una amenaça 
de desallotjament el passat 
febrer del 98, però després d’uns 
dies de protesta, el jutge titular 
del jutjat d’instrucció n°10, 
Ramón Macià, va decidir des¬ 
prés de parlar amb l’ajuntament, 
que retiraria l’ordre de desallot¬ 
jament (cal dir que a l’expedient 
judicial hi havia una nota on es 
deia literalment “el Ayuntamien- 
to ha pedido desalojo de oku- 
pas”.). A l’agenda (contra-por- 
tada) podreu trobar totes les 
activitats que desde l’assemblea 
de Can Vies han preparat per tal 
de celebrar aquest segón aniver¬ 
sari del Centre Social. 

“Huye, hombre, huye”, * 2 .ooopts 
diario de un preso Fies. 

Autor: Xosé Tarrío Gonzàlez 
Aquest llibre és molt més que un 
diari de presó, és una denúncia 
directa, dia rera dia, dels esdeveni¬ 
ments que han marcat la realitat de la 
presó durant el govern PSOE, i que 
venen a demostrar que, si hi ha un 
lloc on segueix regnant l’arbitrarie¬ 
tat i on conceptes com democràcia i 
drets humans segueixen sent absolu¬ 
tament desconeguts, aquest lloc son 
les presons espanyoles. Aquest llibre 
ens senyala ens assenyala amb el dit 
acusador a tota la societat, per la 
nostra responsabilitat en la per¬ 
sistència del submón carcelari. 



Colin Ward 
Agustín García Calvo 


“Contra el automóvil”, *i.300pts 
Autor: Agustín García Calvo 
Els enormes problemes provocats per 
la implantació massiva de l’automòbil 
a les societats occidentals s’ha inten¬ 
tat pal·liar amb successives millores 
en la seguretat dels cotxes i carreteres 
i millores en el rendiment que no han 
fet sinó que crear nous problemes de 
solució inviable. Tot i sobrepassar tots 
els limits acceptables i provocar cada 
cop més desconcert entre els seus 
usuaris "forçats”, son relativament 
poques les veus que posen en qüestió 
l’automòbil com a millor forma de 
desplaçament o creuen possible el 
desenvolupament de formes de trans¬ 
port que releguin l’automòbil. 


“L@s parad@s felices”, *i.400pts 
Autor: Recull de textos 
L@s parad@s felices recull part de la 
producció teòrica (octavetes, etc) que 
sorgí durant les mobilitzacions d’atu¬ 
rats i precàries que sacsejaren França 
als inicis del 98, així com també 
esbossa una radiografia quotidiana de 
les lluites i accions de les gents 
empobrides que, lluny de la passivitat 
i el victimisme, opten per recuperar el 
protagonisme i la dignitat col·lectiva 
i per trencar el fals consens de l’ordre 
capitalista. Decidir sobre qüestions 
com el treball, la producció i distribu¬ 
ció de la riquesa, la qualitat de vida, 
etc, des de l’autoorganització popu¬ 
lar, l’acció directa i la imaginació, 




“Les fonts de La Confessió”, 
Autor: Artur London *i.350pts 
Artur London va aconseguir passar 
clandestinament, escrit en paper de 
fumar,uns escrits que van servir poste¬ 
riorment per editar la novel·la. Parla un 
home de combats anteriors; el brigadis- 
ta a la guerra civil espanyola, l’activista 
de la resistència francesa, el supervi¬ 
vent de Mauthausen, etc... Parla com a 
víctima d’un procés trucat. Cap narra¬ 
ció ulterior no podria constituir un testi¬ 
moni tan esfereïdor com aquestes pàgi¬ 
nes seques i punyents, descripció i 
alhora descoberta de la lògica implaca¬ 
ble d’un sistema que necessita emme- 
nar les seves víctimes a acusar-se de 
crims que mai no han comès. 




“Corre, guanito” 

La vaca Güano 
n.ooopts 

Madrid segueix creant bones 
bandes, carregades d’un fort i 
desenvolupat compromís 
social a base de lluita diària. 

13 temes en els que segons 
ells mateixos: “ queremos mirar hacia adelante con 
ilusión mas comprometidos con las personas que con 
la ortodoxia política ”. Tot això ho podràs gaudir sal¬ 
tant a ritme de rap-fusion, molt a l’estil de les noves 
tendències de la Madrid combativa,., i tot per 
l.OOOptes.El CD “Corre, guanito” està editat i distri- 
buit per Potencial Hard-core tlf:91.552.23.29 i Apar¬ 
tat de Correus 52059 (28080). 

Madrid que bé segueixes resistint! 



0g& ... 

\radio tartoma 


“Història 
de las ràdios libres” 
Radio Carcoma *i. 000 pts 
Aquesta grabació pertany a un 
programa de ràdio realitzat 
amb motiu de la reunió del 
Foro Altemativo del 1994 a 
Madrid. Va formar part del 
material presentat en els tallers de ràdio montats per 
Radio Carcoma. L’escassetat d’informació sobre la 
història recent de la radio difusió lliure a l’Estat 
Espanyol, els va animar a incloure aquest document a 
la llista de grabacions de l’arxiu de Radio Carcoma 
que ofereixen a la venda per correu. El CD recull la 
grabació d’aquell programa conjuntament amb algun 
fragment de música que complementava els finals de 
la cinta de cassette en que es va editar originalment. 


“<,A qué saben las balas?” 

Aksidents 

*600pts 

Desde les entranyes de la bogeria 
disposats a dinamitar la fi del 
mil.leni ens arriven Aksidents amb 
la seva primera maqueta. No escol¬ 
taràs el que esperaves, però tampoc 
esperaràs per tomar a escoltaria. Denúncia, provoca¬ 
ció, amor vacú i resaca amanida amb conya sana i ben 
sonant. Per si fos poc aquest bojos han tingut la 
col·laboració de Benji (+turbados), Cristina (Saunz) i 
Dani (Miocardia), al llarg de 15 cançons més bones 
que una rosquilla! Aquesta primera maqueta d’Aksi¬ 
dents ha estat editada per la distribuidors d’El Lokal. 
Per contactar amb el grup: 

Apt. Correus 95095 de Barcelona. 



j Si no vols perdre’t cap número de LA BURXA, i, a més vols col·laborar en la continuitat d’aquest projecte ara tens la possibilitat de suscriure’t a j 
■ LA BURXA per tot un any. 12 mesos assegurats de contrainformació. Tan sols cal que omplis aquesta butlleta (la pots fotocopiar per tal de no fer j 
I malbé l’exemplar) i fer-la arribar a Can Vies (c/jocs Florals 42. 08014 Sants). 

Hauràs de pagar lOOOptes anuals de despeses d’edició i correu, 
i escriure les teves dades per tal de poguer-t’ho fer arribar! 

j Nom o col.lectiu/associació/etc...Adreça. 

j Població.Codi postal.Telèfon. 

CONTINUEN LES MOBILITZACIONS A TELEFÓNICA 

10.000 manifestants van protestar a Madrid davant de la Junta d’Accionistes. La policia va carregar brutalment. 


Les treballadores i els treballa¬ 
dors de Telefònica continuen en 
lluita contra els plans de l'empre¬ 
sa consistents en una reducció 
important de la plantilla i la seva j 
substitució per personal amb | 
contractes precaris i/o subcon- 
tractats. Alhora que els beneficis 
reconeguts l'any 1998 s'aproxi¬ 
men als 200.000 milions de pes¬ 
setes, Telefònica continua ame- | 
naçant amb futurs expedients de | 
regulació que afectarien a deter¬ 
minades categories i ha acomia¬ 
dat un treballador de Nafarroa 
per participar en la vaga del dia 
11 de febrer. Arràn d'aquest fet, 
els comitès d'Euskadi i Nafarroa I 
van iniciar unes aturades parcials s 
(dues hores cada dia) que es van | 
prellongar fins el passat 26 de j 
març, dia en que van rebutjar 
adherir-se a les mobilitzacions en 
protesta per aquest acomiada¬ 
ment. Això si, les assemblees 
dels centres de treball estan en¬ 
viant adhesions de solidaritat i 


realitzant algunes accions de 
pressió sobre l'empresa. Mentres¬ 
tant, el passat 18 de-març 500 tre¬ 
balladors/res de Barcelona es van 
manifestar davant la seu de La 
Caixa a la Diagonal i van tallar el 
trànsit durant dues hores, ocasio¬ 


nant un considerable embús a la 
mateixa Diagonal, el primer cin¬ 
turó, l'Eixample i fins i tot l'A-2. 
Recordem que La Caixa posseeix 
un 5% de les accions de la com¬ 
panyia, formant part de l'anome¬ 
nat "nucli dur" dels accionistes, o 


sigui, aquells amb una partici¬ 
pació suficient en l'accionariat 
per poder influir decisivament en 
les directrius de l'empresa. L’últi¬ 
ma mobilització de protesta, va 
tenir lloc a Madrid durant la Jun¬ 
ta General d’Accionistes de l’úl¬ 
tima setmana de març. Uns/es 
10.000 treballadors/res, es van 
desplaçar amb autocars a Madrid, 
en una jornada en la que el 80% 
d’ells/es va fer vaga. Al voltant 
de l’edifici on es feia la Junta, hi 
havia prop de 60 furgonetes poli- 
cials, un helicòpter i molta poli¬ 
cia de paisà. Alguns manifestants 
van aconseguir accedir al recinte, 
però la gran majoria van patir l’a¬ 
gressió molt dura de la policia 
(foto), amb diverses càrregues de 
cops de porra i pilotes de goma. 
Els policies van ferir a 3 treballa¬ 
dors i en van detenir a 2, que des¬ 
prés van quedar en llibertat. Un 
altre grup va tallar la M-40 (im¬ 
portant via circulatòria de Ma¬ 
drid), durant més de 20 minuts. 



Moment en que la policia colpejava brutalment a un dels treballadors 


MANIFESTACIÓ CONTRA LA REPRESSIÓ 

Un estudiant va ser detingut després de la protesta de més de 3.000 persones. 


ACCIONS 
CONTRA EL T.A.V. 

Les coordinadores del Cop al 
TAV van dur a terme diferents 
accions contra la construcció del 
Tren d'Alta Velocitat el diumen¬ 
ge 14 de març, dins de la seva 
campanya contra aquesta gran 
infraestructura. Al Penedès, el 
diumenge a la tarda es va convo¬ 
car una "Marxa lenta pel Pene¬ 
dès" en la qual 58 cotxes i 2 trac¬ 
tors van circular guarnits amb 
globus i pancartes per la carrete¬ 
ra general que va des de la Ràpita 
fins a Sant Sadurní d'Anoia. La 
circulació va quedar retinguda 
durant les 3 hores i mitja que va 
durar la caravana. A més, al 
llarg del recorregut es va fer una 
obra de teatre i malabars. Al 
matí es va fer una concentració a 
la plaça de la Vila de Sant Celoni 
on hi van assistir unes 100 per¬ 
sones i es van fer dos parlaments 
explicant les reivindicacions 
contra el Tren d'Alta Velocitat. 
A Tarragona es va convocar una 
bicicletada que va tenir poca 
assistència per culpa del mal 
temps. Així i tot, 12 bicicletes, 5 
cotxes i una persona corrent van 
fer els 33 Kilòmetres que sepa¬ 
ren Alcover de Sant Pere Fort. 


El dimecres 10 de març unes 
3.000 persones van manifestar- 
se contra la política repressiva 
del PP i Julia García Valdecasas 
i contra la brutalitat de les actua¬ 
cions policials de les últimes 
setmanes (UAB, Sabadell i Cor¬ 
nellà,...). La manifestació es va 
iniciar a la plaça Catalunya i va 
recórrer la Via Laietana fins 
arribar a la Delegació de 
Govern, on es van llençar pots 
de pintura a la porta, després va 
continuar cap al Parlament de 
Catalunya, moment en què 
Xavier Pomés, conseller de 
Governació, havia de comparèi¬ 
xer a la sessió de control per 
explicar els fets de la UAB. Els i 
les manifestants es van concen¬ 
trar davant del Parlament, amb 
la intenció d'entrar a la sessió 
per denunciar la repressió, així 
com per reivindicar els punts del 
manifest en defensa de la uni¬ 
versitat pública, però un nom¬ 
brós grup d'antidisturbis dels 
Mossos d'Esquadra, n'impedien 
l'accés. Durant la concentració, 
els Mossos van estar enregis¬ 
trant imatges de tots i totes els 


que eren allà, i després de diver¬ 
sos enfrontaments i d'una prime¬ 
ra càrrega, cap a les 15h, en un 
intent per part dels i les concen¬ 
trades d'accedir a l'entrada del 
Parlament, els Mossos van carre¬ 
gar brutalment i van detenir a un 
jove de la Facultat de Lletres de 


El proper dimarts 27 d’abril se¬ 
ran jutjades 17 persones de Te¬ 
rrassa acusades de presumpta a- 
sistència a una manifestació i de 
llençar globus de pintura contra 
l’Ajuntament d’aquesta ciutat. 
La petició fiscal és de 2 a 4 anys 
de presó. Cal destacar que l’úni¬ 
ca prova de que disposa Fiscalia, 
és del reconegut recolzament 

la UAB. El detingut va estar 
durant una hora aproximadament 
retingut dins del Parlament i des¬ 
prés va ser portat a la comissaria 
dels Mossos del C/Bolívia, on va 
ser posat en llibertat cap a les 
21h. amb els càrrecs de desobe¬ 
diència i resistència. 


d’aquestes persones al moviment 
okupa. Els joves de Terrassa res¬ 
ponsabilitzen d’aquesta situació 
a l’Ajuntament, que és qui va po¬ 
sar la denúncia en contra seu. Per 
tot això han començat una cam¬ 
panya de protesta que tindrà una 
manifestació el dia 17 d’abril i u- 
na concentració als jutjats el dia 
27, com a actes més importants. 


ONTRA-lNFOS 




Mossos d’Esquadra antiavalots i manifestants davant del Parlament. 


JUDICI A 17 JOVES DE TERRASSA 

Informacions d’arreu 


MÉS INFORMACIONS BREUS 


SENTÈNCIA JUDICIAL ABSOLUTÒRIA 

El jutge diu que els informes policials son com els de l’època franquista. 

El jutge titular del jutjat penal malestar de buena parte de la 
n°4 de Barcelona (Carlos Gonzà- juventud, atrapada entre sus 
lez Zorrilla), va dictar una ansias de emancipación y las 
sentència absolutòria en favor de dificultades casi insalvables 
10 joves del Poblenou que ara fa para acceder al mundo del tra- 
2 anys van ser desallotjats/des bajoy a una vivienda digna”. En 
d’una casa que havien okupat i el text de l’auto judicial, també 
rehabilitat per tal de viure-hi. es pot veure una sorprenent (per 
Després del desallotjament, les ser poc habitual) crítica en contra 
10 persones van ser detingudes i de l’actuació policial amb frases 
posades en llibertat al cap de 24 com aquesta: “...como se des¬ 
hores. Ara, el jutge ha decidit prende del informe policial, que 
absoldre aquestes persones tot mas parece redactado por la 
dient que “un castigo penal seria afortunadamente extinta Briga- 
desproporcionado y supondría da Político-social del Régimen 
hacerlo en función de su presun- Franquista, que por un cuerpo 
ta pertenencia a un movimiento policial perteneciente a un Esta- 
reivindicativo, esto supondría do de Derecho”. 
criminalizar un sentimiento de Contra-lnfos 26/3/99 

MASSIVA MANIFESTACIÓ ESTUDIANTIL 

8.000 estudiants recorren els carrers del centre de Barcelona. 

Un cop més, aquest 22 de març concretament, es seguia dema- 
els i les estudiants van sortir al ca- nant la supressió de les taxes, la 
rrer en massa. La mobilització a millora en el repartiment de les 
la que van assistir-hi més de 8.000 beques i en general la frenada en 
persones, estava convocada per sec de les privatitzacions, per tal 
les diferents assemblees de Facul- d'aconseguir una universitat 
tat i per alguns sindicats oportú- pública i gratuïta. Durant tot el 
nistes de torn. La marxa va trans- ' recorregut es van cridar consignes 
córrer pels carrers més cèntrics de contra la Policia i contra la repres- 
la ciutat (Gran Via, Pl.Catalunya, sió que està patint el jovent en 
Fontanella, Via Laietana, etc...) aquests últims mesos. Fins i tot es 
fins arribar a la Pl. de Sant Jaume, van tirar alguns ous i pedres con- 
Aquesta manifestació estava tra les furgonetes d'antiavalots 
emmarcada dins la Campanya en que estaven aparcades a les 
Defensa de la Universitat Pública, comissaries de la Via Laietana. 

JUDICI DE L’OASIS VIST PER SENTÈNCIA 

El dimarts 23 de març a les pació d'un edifici que tenia pro- 
ll:30h, va tenir lloc als jutjats pietari. El cas ha quedat vist per 
civils de la Via Laietana, el judici sentència, i segons les impres- 
en contra dels i les okupants de sions de l'advocada de la defen- 
l'Oasis. Recordem que es va sa, hi ha poques possibilitats de 
aplaçar 2 setmanes abans, ja que guanyar el cas. També, durant la 
els propietaris de l'edifici (Casa celebració del judici, un grup 
de la Caritat) no van presentar els d'unes 15 persones es van con- 
poders que els acreditaven com a centrar a l'exterior per tal de soli- 
tals. Durant la vista, el jutge va daritzar-se, van penjar una pan- 
reconèixer el "treball social" rea- carta a la façana dels Jutjats, i 
litzat per els i les okupants de l'e- fins i tot van arribar a tallar el 
difici, però tot i això, no podia trànsit de la Via Laietana, tot i 
permetre la prolongació de l'oku- que eren molt poca gent. 

ARXIVADA QUERELLA CASES OKUPADES 
CONTRA VALDECASAS AMENAÇADES 

El titular del jutjat d’instrucció Una manifestació de 1.000 per- 
n°9 de Barcelona, Josep Niubó, sones que va acabar amb la tapia 
ha decidit arxivar la querella cri- de la seu de la Cambra de la Pro- 
minal presentada per més de 40 pietat de la Via Laietana, el pas- 
persones en contra de J. G. Val- S at 20 de març, va ser un dels 
decasas i de la Policia Nacional. actes de protesta convocat per 
La querella feia referència a la les amenaces de desallotjament 
brutal càrrega que la policia va en contra de cases okupades de 
realitzar contra una concentració Sant Andreu, Trinitat, Gràcia, 
de familiars i amics/gues de Sants i Terrassa. El 17 de març 
detinguts/des a les portes dels es van fer okupacions d’edificis 
jutjats el passat febrer del 98. oficials com a acció de protesta. 


CONCENTRACIÓ CONTRA LA FIRA D’EMPRESARIS TURCS 
BARCELONA- Com a protesta per la detenció del líder kurd Abdalah Oca- 
lan i en solidaritat amb el poble kurd, unes 70 persones es van concentrar el 
dilluns 15 davant la fira de Barcelona on es celebrava una mostra d’empresa¬ 
ris de Turquia. Les persones concentrades van representar el genocidi contra 
el poble kurd amb caretes de morts i estirant-se a terra. Cal destacar que 
diversos policies impediren l’entrada dels concentrats/des al recinte firal. 

SAQUEIG AL BAR DE LA CÍVICA DE LA UAB 

BELLATERRA.-E1 dijous 18 de març, des de les assembees de facultat de la 
UAB, es va fer una acció de protesta contra la privatització i els preus abu¬ 
sius del servei del bar. Es va realitzar una performance a la Plaça Cívica i 
després es va empaperar el bar i s’hi va entrar a dinar gratis. Els encarregats 
del bar van avisar la policia que, després d’uns moments de tensió, va escor¬ 
collar, identificar i amenaçar un estudiant. 

NO A LA LÍNIA DE 400.000 VOLTS 

LA GARROTXA.-La Llémena espai natural, associació per la salvaguarda 
d’aquesta vall, ha engegat una campanya per tal d’impedir la construcció de 
la xarxa elèctrica de 400.000 volts per part de la Red Elèctrica Espanyola 
S.A. La Llémena espai natural s’oposa perquè consideren la línia innecessà¬ 
ria, ja que l’Estat Espanyol produeix més energia de la que consumeix. També 
perquè no hi ha cap estudi que justifiqui la seva construcció, i atempta contra 
la salut i el medi ambient. 

HORT OKUPAT A REUS 

REUS- El 15 de març s’okupà el cèntric c/Prat de la Riba de Reus per plantar 
un hort amb terra i arbre inclòs, que va ser arrencat per ordre de l’Ajuntament 
poques hores després. L’acció, denunciava les polítiques territorials i urba¬ 
nístiques de la comarca, que s’està convertint en un nus de carreteres i trens 
d’alta velocitat. 

SEGONA OKUPACIÓ AL PRAT DE LLOBREGAT 

PRAT DEL LLOBREGAT- El dissabte 20 de març una cercavila va recórrer 
els carrers del Prat en protesta pel judici que es faria el 24 de març i pels talls 
d’aigua que l’Ajuntament fa a les fonts públiques properes a les cases okupa¬ 
des. La cercavila va acabar amb Tokupació d’una vivenda propietat de l‘Hos- 
pital de Sant Pau i on està prevista l’obertura d’un Centre Social Okupat. 

MANIFESTACIÓ CONTRA LA REPRESSIÓ A CORNELLÀ 

CORNELLÀ- Una dotzena de col·lectius, entitats i organitzacions de Cor¬ 
nellà van convocar una manifestació contra la repressió policial pel diven¬ 
dres 19 de març. A la manifestació, on hi van assistir unes 200 persones, es 
van exigir els següents punts reivindicatius: -dimissió de Julia Garcia Valde- 
casas. Delegada del Govern a Catalunya; -dimissió de F. Arrebola, responsable 
de la Policia Nacional a Catalunya; -retirada dels càrtecs contra el jove Abel i 
els altres joves processats per causes similars; -per les justes reivindicacions 
dels joves. 

NOVA OKUPACIÓ AL BARRI DE SANT ANDREU 
SANT ANDREU- El passat dijous 18 de març es va okupar una planta baixa 
al n° 78 del carrer Virgili del barri de Sant Andreu. L’immoble pertany a una 
immobiliària que té com a projecte enderrocar-lo el 2002 i construir-hi un 
bloc de pisos. Fins ara els veïns i les veïnes estan molt contents amb l’okupa- 
ció i estan recolzant i /o col·laborant amb El Cortijo (nom de la casa). 

DOS JOVES DETINGUTS EN UNA PROTESTA AL METRO 

GRÀCIA- En el marc de la campanya en contra els preus abusius dels trans¬ 
ports públics que des de fa uns dos mesos impulsa l’Assemblea de Joves de 
Gràcia (PUA), dos joves van ser detinguts el passat 12 de març. Aquell ves¬ 
pre una dotzena de joves es van concentrar a l’entrada de l’estació de metro 
de Vallcarca i van impedir que els viatgers paguessin per accedir al metro, 
amb una pancarta, cadenes i obrint les portes perquè tothom passés gratuïta¬ 
ment. Després d’uns 20 minuts el grup va decidir marxar de l’estació. Però a 
l’exterior, diversos cotxes de policia van perseguir els joves, detenint-ne a 
dos, que més tard van quedaren llibertat amb càrrecs. 

NOU CENTRE SOCIAL OKUPAT A VILAFRANCA 

VILAFRANCA DEL PENEDÈS.- El passat 21 de març cap a les 12h un grup 
d’unes 30 persones va participar d’una cercavila que va recórrer els carrers 
més cèntrics. Al final de la cercavila, van okupar una antiga fàbrica abando¬ 
nada del barri del Molí d’En Rovira. La fàbrica es diu Paif-Italia i pertany a 
l’empresa Sunco-Cemento. Després d’okupar-la van començar les feines de 
neteja, i des d’aleshores han pogut veure com agents de la Guàrdia Civil els 
vigilen d’aprop però sense actuar, ja que no hi ha cap ordre judicial de desa¬ 
llotjament. Els i les okupants pretenen fer-hi un Centre Social per la gent 
jove de la ciutat. 

DESALLOTJAMENT DE LES CASERNES 

GIRONA.- El matí del dimarts 6 d’abril, diverses furgonetes d’antiavalots 
dels Mossos d’Esquadra, van desallotjar l’edifici de Les Casernes de Girona. 
L’edifici després de diversos anys d’abandó va ser okupat el juny del 98, per 
tal de fer-hi un Centre Social. Les administracions de Girona, han justificat el 
desallotjament perquè segons elles, s’hi construirà un parc públic.Les dues 
persones que dormien a l’edifici, van ser expulsades i van quedar amb les 
seves coses al carrer. 

la cançó 

Refusat 

(traduïda de l’anglès refused) 

Em llevo sol aquest matí, 
sembla que tot anirà bé 
a través de les meves 
petites finestres obertes 
la llum del sol 
colpeja la meva cara. 

Davant del mirall 
puc besar-me a mi mateix 
només em puc estimar 
a mi mateix... 
és dur trobar un/a amic/ga 
ja ho sé, vaig aprendre que 
el meu problema no té fi, 
estic segur que no em refusaries 
si veiessis la meva cara 
creuo el carrer amb compte, 
potser és l’últim pas. 

No és la SIDA, ets tú 
matant-me amb el teu odi, 
coneixo els meus propis lí mi ts 
i puc viure amb ells, 
només em puc estimar a mi mateix 
és dur trobar un/a amic/ga, ja ho sé 
vaig aprendre que 
el meu problema no te fi. 

Estic segur que no em refussaries 
si veiessis la meva cara. 
Refusat per la ignorància, 
així és com funciona! 

Young Ones 



Dilluns 26 d'abril 


"El resplandor" 

Hamsa 20h 

-Un escriptor enssorrat i 
alcohòlic es trasllada amb la 
seva família a un vell i aïllat 
hotel de Colorado a passar 
l’hivern com a guardians d’a¬ 
quest els mesos que està tan¬ 
cat. Però les coses comencen 
a canviar quan comencen a 
aparèixer símptomes de 
bogeria en el protagonista. 


adreces 

Hamsa, c/Miquel Bleach 15 
Can Vies, c/Jocs Florals 42 
La Fresca, c/Fisas 5 
CS de Sants, c/Olzinelles 30 
Casal Indepe, c/Demòstenes 
Can Carrasclet, c/Melcior de Palau 122 
La Barricada, c/Constitució 104 



tallorc 

| dimarts/dijous 19a20:30h 

LU1IV1 kJ 

curset d’anglès 

C.S. de Sants 

1 dimecres 19’30h 

taller de clown 

Hamsa 

1 dimecres 19h a 20:3Oh 

curset de català 

C.S. de Sants 

I dimecres 19h a 20:30h 

eines per la vida 

C.S. de Sants 

| dijous de 1 lh a 14h 

taller de joieria 

Hamsa 

; dijous de 17 a 19h 

taller de còmic 

Hamsa 

I dijous de 19 a 20:30h 

escriptura creativa 

C.S. de Sants 

| dijous de 21h a 22’30h 

classes de balls de saló 

C.S. de Sants 

divendres 17h 

autodefensa 

Hamsa 

i divendres 19h 

trobada de malabars i percusió 

Hamsa 

J dissabte de 9 a 10:30h 

ioga 

C.S. de Sants 

Í tots els dies a les 17h 

escola d’adults (d’alfabetització a G.E.) 

Escola Perú 


vnrrortuc 

| Divendres 9 d'abril 

avi i auvcj 

Xerrada i video sobre el Sàhara 

Hamsa 19h 

1 Diumenge 11 d'abril 

Xerrada Panteres Negres (amb un ex-pantera negra) 

Hamsa 19h 

I Divendres 16 d'abril 

Descobrim els Països Catalans org: Maulets 

CS Sants 20h 

I Dijous 22 d'abril 

Les escoles bressol i la lluita per la llengua a la Catalunya Nord 


org: Maulets 

CanVies 20h 

I Dijous 29 d'abril 

La lluita per un treball digne i contra l'explotació laboral 


org: Maulets 

CanViesl9:30h 



-1 festes i concerts h- 

Festa Petarda org: Màulets 


| Divendres 9 d'abril 

Can Vies 18h 

| Dissabte 10 d'abril 

Festa (autegestió dels tallers) 

Can Vies 20h 

| Dissabte 17 d'abril 

Red Banner, Crit de Lluita org: PUA 

Hamsa 21h 

| Dissabte 1 de maig 

Concert org: CNT 

Hamsa 21h 


manifestacions 

Diumenge 18 d'abril Concentració davant del Cinema Balanya, sota el lema 

"El Capitalisme aixafa el català" 

Divendres 23 d'abril Manifestació per la llengua Canaletes 20h 

Dissabte 24 d'abril Bicicletada contra desallotjaments 1 lh Pl. Trinitat(L-l) 

(a la tarda arriba a Sants) Org: Assemblea d'Okupes 

Dissabte 1 de maig Dia Internacional contra l’explotació laboral. 

Hi ha diferents convocatòries. 


,, 


-- (UUtS - 


i Diumenge 11 d'abril 

Ventall de danses 

Pl. Màlaga 12:30h. 

I Dimarts 13 d'abril 

Assemblea veïnal pel cobriment de les vies 

C.S.Sants 20h. 

1 Diumenge 18 d'abril 

Trobada posavasos i enganxines 

C.S.Sants 10-14h. 


organitza: CÈRCOL-ACC i CELCE. 


| Divendres 23 d'abril 

Dia per la llengua. 



Tenderols i activitats tot el dia. 

Cotxeres. 

1 Divendres 30 d'abril 

Dia internacional del sabotatge (tu mateixa). 

1 


2on aniversari de Can Vies 


Dissabte 8 de maig Pintada mural Al mur de Can Vies 

Pregó, cercavila, traca i mascletà 
Dinar popular 

Teatre (Subhasta de treballadores/ors) 
Cercatasques 

Concert (grups per confirmar) 

Correfoc (Diables de Sant Adrià) 

Totes les activitats seran a la plaça Màlaga 

Diumenge 9 de maig Cinema CanVies 18h. 















